###### HRVATSKO KATOLIČKO DRUŠTVO PROSVJETNIH DJELATNIKA

**HKDPD LISTIĆ, kao obično, malo**



God. XIX. Br. 1/191, SIJEČANJ 2015.

**RIJEČ NOVOG PREDSJEDNIKA HKDPD-a**

Drage kolegice i kolege profesori, poštovane dame i gospodo, članovi HKDPD-a, još je jedna vrlo uspješna godina iza nas. U nekim segmentima našega djelovanja bili smo izuzetno prepoznatljivi. Javljali smo se i nastupali u medijima i raznim tribinama zalažući se i braneći univerzalne duhovne i moralne vrijednosti koje su temelj uspješnog razvitka i očuvanja hrvatskih nacionalnih interesa, odgoja i naobrazbe, vjerskih sloboda i kulturne baštine hrvatskog društva. Cilj intelektualnog odgoja je tražiti, otkrivati i braniti istinu. U tom kontekstu Društvo je sukladno svojim mogućnostima dalo uistinu zapažen i pohvalan prilog. Svima koji su sudjelovali u tim aktivnostima velika hvala, a osobito izražavam iskrenu zahvalnost dosadašnjem ravnateljstvu, predsjedniku prof. dr. sc. I. Soljačiću i duhovniku Društva pateru prof. dr. sc. N. Stankoviću.

 Materijalne mogućnosti Društva vrlo su skromne. Financiramo se u pravilu iz vlastite članarine. Kada bismo raspolagali s više sredstava, sigurno bi naš rad bio raznovrsniji i intenzivniji. Da bismo to ostvarili nužna je potreba da svi radimo na novom učlanjenju profesora u Društvo i da nas se što je moguće više uključi u rad pišući za Zrno i dnevni tisak, nastupajući na mjesečnim i prigodnim tribinama, na Radio Mariji i u molitvenim skupinama. Krasne su to mogućnosti, radost je u tomu sudjelovati. Može li svatko od nas u tijeku 2015. godine učlaniti po pet ili više novih članova? Postoje li pojedinci, poduzeća, trgovine, obrti i slične ustanove koje možete preporučiti da od njih molimo donacije za naše djelovanje? Što možemo učiniti za Društvo? Dok neka Društva dobivaju iz proračuna silna sredstva, posljednjih godina naše nije dobilo ni lipe jer su trenutni na vlasti „prepoznali“ naš rad tretirajući ga nepoželjnim. Međutim to nas nije obeshrabrilo i spriječilo da javno iznosimo i branimo svoje stavove →

 **BOŽJA RIJEČ – RIJEČ ŽIVOTA**



*Do Ivana sežu Zakon i Proroci. Otada se navješćuje Radosna vijest o kraljevstvu Božjem. I svatko u nj navaljuje. Lakše da prođe nebo i zemlja nego da propadne jedna kovrčica iz Zakona.*

 **Iv 16, 16-17**

→ o zdravstvenom i građanskom odgoju, o braku kao zajednici žene i muškarca, o totalitarnoj isključivosti rodne ideologije, o obitelji i odgovornom roditeljstvu, o pravu na život od začeća do prirodne smrti.

 Prošle godine pokrenuli smo akciju fascinantnih predavanja akademika Vladimira Paara na temu Vjera i znanost. Imali smo odlične posjete u Varaždinu, Čakovcu, Bjelovaru, Samoboru, Pazinu te u više navrata u Zagrebu. Namjeravamo to činiti diljem Hrvatske. Narednih mjeseci održat ćemo isto u nekoliko gradova. Preporučite nas, zovite nas, organizirajte s nama ta predavanja u svojim mjestima, u župama, na fakultetima itd. (I. Đaković: 099 40-33-107). Dragi prijatelji, uspješnost djelovanja Društva ovisi o nama i o našem radu. Dajmo svoj prilog za opće dobro i na slavu Božju.

 Permanentno educiramo roditelje i građane o sustavu vrijednosti za koji se bezuvjetno i beskompromisno zalažemo. Redovito molimo za učinkovitost istih. Zar nas Bog nije uslišio i nagradio nas veličanstvenom pobjedom na predsjedničkim izborima. Prava osoba, na pravom mjestu, u pravo vrijeme. Gospođa Kolinda Grabar Kitarović je naš izbor. Divne li supruge, majke, dame, diplomatkinje, političarke, katolkinje i Hrvatice u jednoj osobi kakvu smo mogli samo poželjeti i kakvu Hrvatska zaslužuje nakon toliko godina ispraznosti, veleizdaje i antihrvatskog ponašanja i uništavanja najvećih svetinja nacionalnog hrvatskog bića. Hvala Bogu, hvala prvoj hrvatskoj Predsjednici, dostojnoj zamjeni prvoga predsjednika dr. Franje Tuđmana. Neka nam cijela 2015. bude tako blagoslovljena, svrsishodna i plodonosna.

Predsjednik

 mr. sc. Ivica Đaković

**PRONAĐI SVOJ LIJEK**

On je pravedan i dobar, istinoljubivi Bog, koji sam jest sve, kao što je sve On sam, jer je On sam Bog, jedini Bog. Jer, kao što zrcalo nije zlonamjerno prema nekom ružnom, jer mu pokazuje kakav je, a liječnik nije zlonamjeran prema bolesniku, kad mu kaže da ima vrućicu - on samo ustanovi vrućicu - tako i koreći Bog nije zlonamjeran prema onom čija je duša bolesna; jer On ne unosi promašaje u dušu, nego ukazuje na postojeće grijehe. Time je Bog sam od sebe dobar, ali osim toga pravedan zbog nas, i to upravo zato jer je dobar.

A njegova je pravednost sišla k ljudima u Svetom pismu, kao i u ljudskom obličju u Logosu - Kristu, i u zakonu, te sili ljude na spasonosnu promjenu mišljenja.

Ali, ne slušaš li Boga, tada sam sebi prepiši krivicu, ako na sebe navučeš suca!

 **Klement Aleksandrijski**

**POZIV NA TRIBINU**

**TEMA: CRKVA U UKRAJINI PRED IZAZOVIMA RATA I MIRA**

**PREDAVAČ: mr. sc. OLEH HIRNYK,** ukrajinski grkokatolički svećenik koji je studirao i magistrirao na Filozofskom fakultetu Družbe Isusove u Zagrebu, a
sada predaje na Katoličkom sveučilištu u Lavovu (Ljvivu).

**ČETVRTAK, 15. siječnja 2014.** u **20,00** sati u Zagrebu, Palmotićeva 31 (dvorišna zgrada), u okviru redovite mjesečne tribine Društva.

 **OBAVIJEST**

Kako u prošlom *Zrnu* nismo naveli članove Nadzornog odbora, Suda časti i ime tajnice Društva, činimo to sada, uz ispriku.

Nadzorni odbor: Z.Vrljičak, D. Žubrinić, N. Palić
Sud časti: M. Svirac, D. Pavišić- Strache, I. Jurčić

Tajnica: K.Tadić

VRLI NOVI SVIJET

Gledajući tendencije u *zapadnim demokratskim* društvima, vjernik se mora zapitati: Rastaje li se Zapad od zdravog razuma, nakon što se rastao od vjere i Crkve? Sve je više proturječja i nelogičnosti. Sve neobičnije i čudnije slobode i prava pojavljuju se na barjacima i proglašavaju naprednima, obećavajućima za „vrli novi svijet“. Sve više se pomiču granice mogućega i čovjek sve više čezne da ih dosegne. Baš onako kako ga zmija na prvim stranicama lažljivo nagovara, samo on, bez znanja o tome tko mu šapće, kreće u nepoznato ne razmišljajući o posljedicama tih koraka.

*Skupina britanskih znanstvenika i bioetičara oduševljava se mogućnošću stvaranja djeteta od tri ili više roditelja, npr. razmatraju mogućnost da četvoro ljudi u vezi požele da svi budu genetski povezani s budućim djetetom i da im to znanost omogući. Postupak poznat kao****mitohondrijski transfer****već je neko vrijeme poznat britanskoj javnosti budući da je proteklih godina glavni sastojak britanskih časopisa često  bio srceparajući prikaz para čije dijete boluje od mitohondrijske bolesti, a nedavno se o tome raspravljalo u Donjem domu britanskog parlamenta. Time bi se po prvi puta u povijesti dogodilo da  znanstvenici promjene ljudsku zametnu lozu i bio bi to službeni početak ere****genetskog inženjeringa.****Kod stvaranja djece od četiri roditelja radi se o korištenju matičnih stanica kako bi se stvorile sintetske jajne stanice i sperma, odnosno gamete stvorene in vitro****(IVG oplodnja).****Time bi se praktički omogućilo i samcima da se „samorazmnožavaju“.„Znanstvenici će moći uzgajati ljudska bića na istom (ili većem) stupnju sofisticiranosti na kakvom trenutno uzgajamo biljke i životinje.”****Multipleks roditeljstvo i in vitro eugenika.****Radi se o biološkoj inačici onoga što je u klimatologiji poznato kao namjerno induciranje ekstremnih klimatskih promjena.*

### Kod postavljanja pitanja o etičnosti takvih postupaka znanstvenici odgovaraju „Da su neobično visoki pragovi predostrožnosti odlučivali o tome, ne bismo nikada uveli cjepiva ili postupke medicinski potpomognute oplodnje ili bilo koji drugi napredak. Ništa nije u potpunosti sigurno.“ I što je još čudnije ovi **znanstvenici tvrde da je svakom djetetu koje se donese na svijet bolje da postoji nego da nikada nije postojalo.** Vrlo zanimljivo. ([Zdravstveni odgoj - sve relevantne informacije vezane za ...](http://zdravstveniodgoj.com/)

zdravstveniodgoj.com/

**H**RVATSKO**K**ATOLIČKO**D**RUŠTVO**P**ROSVJETNIH**D**JELATNIKAGundulićeva 12, 10000 Zagreb; internetska adresa: <http://hkdpd.blogspot.com/> ; IBAN HR5923600001101523936**,** kod uplate poziv na broj : 01 JMBG; **Skupina za Zrno**: Matija Grgat, Ana Cindarić i Stjepan Dilber, DI. Telefon uredništva: 098/1614 233.Prilozi se šalju na e-adresu**:** matija@net.hr